b'\n_START_ARTICLE_\nFire Emblem (videopeli)\n_START_SECTION_\nTarina\n_START_PARAGRAPH_\nPeli seuraa kolmen ylh\xc3\xa4isen hahmon tarinaa. Ensimm\xc3\xa4isten 10 teht\xc3\xa4v\xc3\xa4n p\xc3\xa4\xc3\xa4hahmo on Lyndis, Caelin markiisin tyt\xc3\xa4r joka on el\xc3\xa4nyt pitk\xc3\xa4n aikaa Sacaen tasangoilla paimentolaisten kanssa. H\xc3\xa4n saa tiet\xc3\xa4\xc3\xa4 totuuden syntyper\xc3\xa4st\xc3\xa4\xc3\xa4n, ja l\xc3\xa4htee Caeliniin tapaamaan isois\xc3\xa4\xc3\xa4ns\xc3\xa4 Hausenia. Caelinin vallananastaja Lundgren koettaa tehd\xc3\xa4 kaikkensa pys\xc3\xa4ytt\xc3\xa4\xc3\xa4kseen Lyndisin saattueen. Ensimm\xc3\xa4iset 10 teht\xc3\xa4v\xc3\xa4\xc3\xa4 muodostavat pelin tutoriaalin._NEWLINE_Seuraavien 20 teht\xc3\xa4v\xc3\xa4n p\xc3\xa4\xc3\xa4hahmoja ovat ylimykset Eliwood ja Hector. P\xc3\xa4\xc3\xa4juoni vy\xc3\xb6r\xc3\xa4ht\xc3\xa4\xc3\xa4 k\xc3\xa4yntiin Eliwoodin is\xc3\xa4n kadotessa merkillisesti, ja h\xc3\xa4nt\xc3\xa4 etsiess\xc3\xa4\xc3\xa4n Eliwood t\xc3\xb6rm\xc3\xa4\xc3\xa4 erikoisiin merkkeihin sotavalmisteluista, ja vaaralliseen mustaan maagiin nimelt\xc3\xa4 Nergal joka haluaa tuhota koko maailman. Ensimm\xc3\xa4isell\xc3\xa4 pelikerralla tapahtumia seurataan Eliwoodin n\xc3\xa4k\xc3\xb6kulmasta, ja toisella Hectorin n\xc3\xa4k\xc3\xb6kulmasta._NEWLINE_Pelin p\xc3\xa4\xc3\xa4hahmoissa oli muutamia erikoisia puolia: Lyndis on ensimm\xc3\xa4inen Fire Emblem -sarjan naispuolinen p\xc3\xa4\xc3\xa4hahmo, ja Hector on ensimm\xc3\xa4inen p\xc3\xa4\xc3\xa4hahmo, joka k\xc3\xa4ytt\xc3\xa4\xc3\xa4 kirvest\xc3\xa4 miekan sijaan.'